alexandrainst/scandi-wiki huggingface dataset:
Ondřej Moravec

Ondřej Moravec () er ein tsjekkisk skiskyttar frå Ústí nad Orlicí som var med på Tsjekkia sitt lag som vann VM-gull i mixstafetten under VM i skiskyting 2015 i Kontiolahti.

Sesongane 2013-15 vann Moravec elles andre tre andre VM-medaljar og like mange OL-medaljar. Den nemnde medaljefangsten kom i øvingar som mixstafett, fellesstart, jaktstart og 20 km normalprogram.

Moravec vann sin hittil einaste siger i verdscupen i skiskyting i Holmenkollen i mars 2013. Med ei strafferunde i fellesstarten viste han verdseinaren Martin Fourcade til andreplass i tevlinga.

Kjelder
Denne artikkelen bygger på «Ondřej Moravec» frå ,  den 11. januar 2016.

Bakgrunnsstoff 
 

Tsjekkiske skiskyttarar
Verdsmeistrar i skiskyting
Olympiske sølvmedaljevinnarar for Tsjekkia 
Olympiske bronsemedaljevinnarar for Tsjekkia 
Tsjekkiske deltakarar under vinter-OL 2006
Skiskyttarar under vinter-OL 2006
Tsjekkiske deltakarar under vinter-OL 2010
Skiskyttarar under vinter-OL 2010
Medaljevinnarar under vinter-OL 2014
Tsjekkiske deltakarar under vinter-OL 2014
Skiskyttarar under vinter-OL 2014
Tsjekkiske deltakarar under vinter-OL 2018
Skiskyttarar under vinter-OL 2018
Statens høgskole for kunsthåndverk og design

Statens høgskole for kunsthåndverk og design, ofte kalla Kunst- og håndverksskolen i Bergen, var namnet på ein høgskule i Bergen. Skulen vart etablert i 1909 under namnet Bergen Kunsthåndverksskole. I 1996 vart skulen slått saman med Vestlandets kunstakademi til Kunsthøgskolen i Bergen.

Historie 
Bergen Kunsthåndverksskole vart oppretta i 1909. Han var då eit supplement til fagskolar som gav yrkesopplæring til  handverkarar innan tre- og metallarbeidsfaga på svennebrevsnivå. Med tida vart det utvida med nyare fag, slik at skulen i 1950-åra hadde eit fellesår med grunnleggjande teikning, form- og fargelære. Deretter to år spesialisering retta mot faga grafisk design, keramikk, tekstildesign, møbeldesign og innredningsdesign. Det var høve til eit påbyggingsår. Skulen var opphavleg ått av fylket, men vart statleg i 1977. Skulen skifta i 1988 namn til «Statens høgskule for kunsthåndverk og design i Bergen».

Statens høgskole for kunsthåndverk og design tilbaud treårige grunnstudium i grafisk design, illustrasjon, interiørarkitektur og møbeldesign, keramisk kuntshåndverk og tekstil-kunsthandverk. Grunnstudiet kunne vidareførast i eit hovudfagsstudium på 1–1 1/2 år. I 1989 var det rundt 150 studentar ved skulen. Dagens Kunsthøgskolen i Bergen har til samanlikning dobbelt så mange studentar.

Forfattaren og illustratøren Mette Newth var i perioden frå 1989 til 1993 førsteamanuensis og deretter rektor ved skulen.

Sjå òg 
 Kunsthøgskulen i Bergen

Kjelder
Denne artikkelen bygger på «Statens høgskole for kunsthåndverk og design» frå ,  den 11. januar 2015.  
 

1909 i Noreg
Nedleggingar i 1996
Utdanning i Bergen
Audun Hierman

Audun Munthe-Kaas Hierman () var fødd i Flora og var ein norsk forfattar og redaktør.

Han var journalist i Aftenposten, redaktør av Smaalenenes Avis 1919 - 1931, seinare Sarpen, av Larvik Morgenavis 1947-1950 og av Tønsberg Blad 1950-1954.

Som forfattar av ei mengd barne- og ungdomsbøker nytta han ofte pseudonymet Peder Flint. Han gav også ut bøker under namnet Audun Munthe-Kaas Hjermann. Han gav ut i alt 48 barnebøker, romanar og biografiar.

Bibliografi

Bøker

I bøker - eit utval

Kjelder
Fylkesleksikon Sogn og Fjordane

Bakgrunnsstoff 

Norske forfattarar
Norske redaktørar
Folk frå Flora
Forfattarar frå Flora
Norske barnebokforfattarar
Norske romanforfattarar
Norske sakprosaforfattarar
VM i skiskyting 2013

Verdsmeisterskapen i skiskyting 2013, den 46. i rekka, vart avvikla i Nove Mesto i Tsjekkia i tida 7. – 17. februar 2013. Det var fyrste gongen ein verdsmeisterskap i skiskyting vart arrangert i Tsjekkia.

Meisterskapen omfatta 11 tevlingar, fem for menn og like mange for kvinner, samt ein mixstafett der både kvinner og menn deltok på dei ymse laga.

Dei norske utøvarane dominerte meisterskapen og vann åtte av dei elleve gullmedaljane. Tora Berger og Emil Hegle Svendsen tok begge kvar sine fire gullmedaljar, og Tarjei Bø tre gull. Tora Berger vann anten gull- eller sølvmedalje i samtlege seks tevlingar ho kunne delta i. Ti av dei norske deltakarane reiste heim med eitt eller fleire gull.

Menn

10 km 

Dato: 9. februar 2013

12,5 km jaktstart 

Dato: 10. februar 2013

20 km 

Dato: 14. februar 2013

15 km fellesstart 

Dato: 17. februar 2013

4 × 7,5 km stafett 

Dato: 16. februar 2013

Kvinner

7,5 km 

Dato: 9. februar 2013

10 km jaktstart 

Dato: 10. februar 2013

15 km 

Dato: 13. februar 2013

12,5 km fellesstart 

Dato: 17. februar 2013

4 × 6 km stafett 

Dato: 15. februar 2013

Mixstafett

2 × 6 km + 2 × 7,5 km 

Dato: 7. februar 2013

Kjelder
Denne artikkelen bygger på «Biathlon-Weltmeisterschaften 2013» frå ,  den 12. januar 2016.  
 

Verdsmeisterskapar i skiskyting
Sport i 2013
2013 i Tsjekkia
Idrettstilskipingar i Tsjekkia
Dominik Landertinger

Dominik Landertinger () er ein austerriksk skiskyttar frå Braunau am Inn i forbundslandet Oberösterreich. Han vart verdsmeister i fellesstart i Pyeongchang i 2009 og tok sølvmedaljen i sprinttevlinga under vinterleikane 2014 i Sotsji. Elles har han vunne to sølvmedaljar og ein bronsemedalje i 4 x 7,5 km stafett med Austerrike i ulike VM og OL i tida 2009-14.

Landertinger vart nummer tre i verdscupen i skiskyting i 2013-sesongen og hadde per 12. januar 2016 vunne to renn i verdscupen, begge i fellesstart.

Kjelder

Denne artikkelen bygger på «Dominik Landertinger» frå ,  den 12. januar 2016.

Bakgrunnsstoff 
 

Austerrikske skiskyttarar
Verdsmeistrar i skiskyting
Olympiske sølvmedaljevinnarar for Austerrike 
Olympiske bronsemedaljevinnarar for Austerrike 
Medaljevinnarar under vinter-OL 2010
Austerrikske deltakarar under vinter-OL 2010
Skiskyttarar under vinter-OL 2010
Medaljevinnarar under vinter-OL 2014
Austerrikske deltakarar under vinter-OL 2014
Skiskyttarar under vinter-OL 2014
Medaljevinnarar under vinter-OL 2018
Austerrikske deltakarar under vinter-OL 2018
Skiskyttarar under vinter-OL 2018
Linnéa Myhre

Linnéa Solli Myhre () er ein norsk forfattar og tidlegare skribent som hadde ein av dei mest lesne bloggane i Noreg.

I 2011 vart Myhre kåra til «Norges mest sexy kvinne» av bladet MANN. Same år vann ho prisen «Årets blogger» på både Vixen Blog Awards og Costume Awards.

Saman med Andreas Øverland laga ho NRK-nettserien La Linnéa leve i 2011, der ho tar opp tema psykisk liding og korleis ho har levd med depresjon trass i langvarig psykologbehandling. I 2012 vann serien prisen for «Beste web-TV-serie» under den årlege prisutdelinga til Mediebedriftenes landsforening.

Myhre gav ut romanen Evig søndag i 2012. Psykiske lidingar står sentralt i boka, noko som gjorde at Myhre fekk Tabuprisen av Rådet for psykisk helse same år. I 2014 gav ho ut romanen Kjære.

Skal vi danse
I 2014 deltok ho i TV 2-programmet Skal vi danse, der ho dansa saman med Alexander Svanberg. Dei enda på tredjeplass. Året etter var ho med som gjestedommar under ein av sendingane.

Melodi Grand Prix Junior 2002
Som ein del av trioen Mabelin deltok Myhre i den fyrste utgåva av Melodi Grand Prix Junior i 2002 med «Det var en gang». Bidraget enda på tiande- og sisteplass med ti poeng. «Det var en gang» er med på albumet Melodi Grand Prix Junior 2002 som låg ti veker på VG-lista med #4 som beste plassering.

Fotnotar

Norske forfattarar
Norske bloggarar
Norske songarar
Deltakarar i Melodi Grand Prix Junior
Melodi Grand Prix Junior 2002-deltakarar
Norske Skal vi danse-deltakarar
Folk frå Molde
Simone Hauswald

Simone Hye-Soon Denkinger, gift Hauswald, () er ein tysk tidlegare skiskyttar frå Rottweil i Baden-Württemberg. Ho vann VM-gull i mixstafetten i 2010 og VM-sølv i sprintøvinga året før. Elles sikra ho seg fem bronsemedaljar i stafettar, mixstafett og fellesstart i tida 2003-10; tre i ymse verdsmeisterskap og to i Vinter-OL 2010.

Aktiv
Denkinger vart nummer fire på 15 km då VM i skiskyting 2003 fann stad i Khanty-Mansijsk og gjekk fyrstetappen på det tyske laget som kom på bronseplass i 4 x 6 km stafett. Året etter fekk ho ein ny stafettbronse med Tyskland, og enda på fjerdeplassen i fellesstarten i VM 2004 i Oberhof.

Etter nokre magre sesongar kom nygifte Hauswald sterkt tilbake, og tok steget heilt opp i verdstoppen i 2009 og 2010. Frå desember 2008 til mars 2010 vann ho sju individuelle renn i verdscupen, og enda på andreplass i verdscupen i skiskyting i 2010. Ho vart nummer to etter landskvinna Kati Wilhelm på 7,5 km under VM i skiskyting 2009 i Pyeongchang og deltok på det tyske mannskapet som tok bronsemedaljen i mixstafetten. Under dei olympiske leikane i Vancouver i 2010 vann ho nye bronsemedaljar i kvinnestafetten og i fellesstarten. Høgdepunktet for Hauswald kom då Tysklands utvalde kvinner og menn 28. mars 2010 vart verdsmeistrar i mixstafett i Khanty-Mansijsk. Saman med Magdalena Neuner, Simon Schempp og Arnd Peiffer syrgde ho for ein suveren siger til det tyske mannskapet. Det vart hennar siste tevling, ho la deretter opp som skiskyttar.

Verdscupsigrar

Kjelder
Denne artikkelen bygger på «Simone Hauswald» frå ,  den 12. januar 2016.  
 

Tyske skiskyttarar
Verdsmeistrar i skiskyting
Olympiske bronsemedaljevinnarar for Tyskland
Medaljevinnarar under vinter-OL 2010
Tyske deltakarar under vinter-OL 2010
Skiskyttarar under vinter-OL 2010
Deltakarar under VM i skiskyting 2003
Deltakarar under VM i skiskyting 2004
Deltakarar under VM i skiskyting 2005
Deltakarar under VM i skiskyting 2006
Deltakarar under VM i skiskyting 2007
Deltakarar under VM i skiskyting 2008
Deltakarar under VM i skiskyting 2009
Deltakarar under VM i skiskyting 2010
Klosterenga park

Klosterenga eller Klosterenga park, òg kjend som Klosterenga skulpturpark, er ein særleg utforma park som ligg i Gamlebyen i Oslo, opp mot stroket Galgeberg, rett attmed Oslo fengsel.

Parken er kjend som Klosterenga skulpturpark, ettersom han er dominert av steinskulpturar, basseng og anna som skulptøren Bård Breivik (1948-2016) stod for utforminga av, og som vart opna i 1999. Utforminga var meint å gjere kunstneriske uttrykk frå ulike kulturar kring i verda tilgjenglege for dei som vitja parken, og såleis auke den ålmenne respekten for kvarandres kulturar. Samstundes skulle den kunstneriske utforminga av skulpturparken ha eit landskapsmessig og økologisk aspekt. Hovinbekken, som er eit av dei mest sentrale og lukka elveløpa i Oslo, rann gjennom området i røyr og vart opna for å gje vatn til kunstnarisk utforma steinrenner gjennom parken. Utbygginga av parken var frå Bård Breivik si side rekna som er prosjekt som skulle halde fram over tid, og var ikkje fullt ferdig då han døydde.

Klosterenga er eit 30 mål stort langstrekt areal i retninga nordvest-søraust, avgrensa av muren kring Oslo fengsel i nord, Nonnegata og bustadblokkene nord for Schweigaards gate i sør, Grønlands park i vest og Kjølberggata og Galgeberg i aust. Gjennom parken går Jarlegata, og i aust ligg det ein idrettsplass.

Bakgrunnsstoff 
Klosterenga park: fotografi, soga til Klosterenga.

Parkar i Oslo
Bydel Gamle Oslo
Marie-Laure Brunet

Marie-Laure Brunet () er ein fransk tidlegare skiskyttar fødd i Lannemezan, busett i Villard-de-Lans. Ho vart verdsmeister med Frankrike i mixstafett i 2009 og vann elles seks sølvmedaljar og fire bronsemedaljar i ulike verdsmeisterskap og vinterleikar i tida 2008-13. Tre av medaljane vann ho i individuelle renn, resten i stafettevlingar.

Brunet vann sin fyrste seniormedalje då ho gjekk den andre etappen for Frankrikes bronselag i 4 x 6 km stafett under VM i skiskyting 2008 i Östersund. Året etter gjentok tre av kvinnene; Brunet, Sylvie Becaert og Sandrine Bailly, prestasjonen då VM fann stad i Pyeongchang. To dagar før stafettbronse nummer to, lukkast Brunet, Becaert, Vincent Defrasne og ankermann Simon Fourcade å vinne gullmedaljen i mixstafetten.

I dei olympiske leikane 2010 i Vancouver vann Brunet bronsemedaljen i jaktstarten og tok deretter sølvmedaljen i 4 x 6 km stafett, laget var det same som fekk bronse i Pyeongchang. Eit delvis nytt mannskap, framleis med Brunet på laget, fekk eit nytt stafettsølv ved VM 2011 i Khanty-Mansijsk, samstundes som ho fekk ein ny VM-bronse i mixstafetten.

Etter å ha vorte nummer seks på 7,5 km sprint under VM i skiskyting 2012 i Ruhpolding, tok Brunet tre sølvmedaljar på høvesvis jaktstarten, 15 km normalprogram og i 4 x 6 km stafett. På jaktstarten fann ho si overkvinne i tyske Magdalena Neuner, i normalprogrammet i norske Tora Berger, på stafetten vart Tyskland for sterke. I skiskytings-VM 2013 opna Brunet med å vinne si tredje medalje i mixstafett, ein sølvmedalje, tidlegare hadde ho gull og bronse i samlinga si frå den øvinga. Sidan i meisterskapen hamna ho eit godt stykke nede på resultatlistene.

Brunet lukkast aldri å vinne ei individuell tevling i verdscupen i skiskyting, ved fem høve vart ho nummer to. Nærast siger var ho på fellesstarten i Antholz i 2011, der ho vart innhenta og slått på målstreken av Tora Berger. I sin beste sesong, 2012-sesongen, enda Brunet på sjuandeplassen i verdscupen.

Ho la opp etter OL-sesongen 2014, då ho vart gått lei av toppidretten.

Kjelder
Denne artikkelen bygger på «Marie-Laure Brunet» frå ,  den 13. januar 2016.

Bakgrunnsstoff 
 

Franske skiskyttarar
Verdsmeistrar i skiskyting
Olympiske sølvmedaljevinnarar for Frankrike
Olympiske bronsemedaljevinnarar for Frankrike
Medaljevinnarar under vinter-OL 2010
Franske deltakarar under vinter-OL 2010
Skiskyttarar under vinter-OL 2010
Franske deltakarar under vinter-OL 2014
Skiskyttarar under vinter-OL 2014
Fredrik Lindström

Fredrik Wilhelm Lindström () er ein svensk skiskyttar frå Bredbyn i Västernorrlands län. Han har vunne to bronsemedaljar i verdsmeisterskap i skiskyting; i fellesstarten i Ruhpolding i 2012 og på jaktstarten i Nové Město i 2013. Lindström hadde per 12. januar 2016 vunne eitt renn i verdscupen i skiskyting, sprinten i Antholz i 2012.

Kjelder

Denne artikkelen bygger på «Fredrik Lindström» frå ,  den 13. januar 2016.  

Svenske skiskyttarar
Olympiske meistrar for Sverige
Svenske deltakarar under vinter-OL 2010
Skiskyttarar under vinter-OL 2010
Svenske deltakarar under vinter-OL 2014
Skiskyttarar under vinter-OL 2014
Medaljevinnarar under vinter-OL 2018
Svenske deltakarar under vinter-OL 2018
Skiskyttarar under vinter-OL 2018
Oslo fengsel

Oslo fengsel er eit av dei største fengsla i Noreg, med plass til fleir enn 400 innsette og med 367 tilsette. Fengselet  ligg attmed Politihuset på Grønland i Oslo. Fengslet femner om mellom anna om det tidlegare Botsfengselet, populært kalla «Botsen», og det gamle Oslo kretsfengsel, populært kalla «Bayern».

Bakgrunnsstoff
Oslo fengsel.

Fengsel i Noreg
Byggverk i Oslo
Politihuset

Politihuset i Grønlandsleiret 44 på Grønland i Oslo er hovudkontoret til Oslo politidistrikt. Her har leiinga i politidistriktet og operasjonssentralen tilhald. I huset ligg dessutan Grønland politistasjon. Bygningen hysar òg Beredskapstroppen.

Arkitektar for bygningen, som var ferdig i 1978, var Telje–Torp–Aasen Arkitektkontor.  Arkitekturen vart heidra med Houens fonds diplom i 1983 og Betongtavlen i 1985.

Fotonotar

Bakgrunnsstoff
Oslo politidistrikt.

Oslo politidistrikt
Byggverk i Oslo
Betongtavlen
Jevgenij Ustjugov

Jevgenij Romanovitsj Ustjugov () er ein russisk tidlegare skiskyttar frå Krasnojarsk. Han vann individuelt OL-gull på fellesstarten under Vinter-OL 2010 i Vancouver og vart så olympisk meister i stafett under Vinter-OL 2014 i Sotsji.

Ustjugov fekk sitt gjennombrot då han vann jaktstarten i verdscupen i skiskyting i Pokljuka i 2009. Sidan gjekk han til topps på sprinten i Oberhof i januar 2010, før han vart olympisk meister i 15 km fellesstart då vinterleikane fann stad i Whistler ved Vancouver. Året etter kjempa han drabeleg om å gjenta triumfen på fellesstarten under VM i skiskyting 2011 i Khanty-Mansijsk, men måtte gje tapt mot norske Emil Hegle Svendsen kort før målgang.

Ustjugov fekk ein bronsemedalje i 4 x 7,5 km stafett under OL 2010, ein VM-sølv i same øvinga i 2011, før han, saman med Aleksej Volkov, Dmitrij Malysko og Anton Sjipulin vann gull for Russland under dei olympiske leikane i Sotsji i 2014. Utsjugov la opp som skiskyttar etter OL-sesongen.

Kjelder
Denne artikkelen bygger på «Jewgeni Romanowitsch Ustjugow» frå ,  den 13. januar 2016.  
 

Russiske skiskyttarar
Olympiske meistrar for Russland
Olympiske bronsemedaljevinnarar for Russland
Medaljevinnarar under vinter-OL 2010
Russiske deltakarar under vinter-OL 2010
Skiskyttarar under vinter-OL 2010
Russiske deltakarar under vinter-OL 2014
Skiskyttarar under vinter-OL 2014
Kannibalisme

Kannibalisme viser opphavleg til menneskeeting utført av andre menneske, men kan også visa til det å eta individ av sin eigen art. Kannibalisme er vanlegvis eit stort tabu, men er også dokumenrte frå mange samfunn ved ulike høve.

Ein finn døme på kannibalisme hjå fleire dyr. Det er til dømes vanleg blant maur, medan hoa hjå nokre edderkoppar og knelarar et hannen under eller etter paring. Fleire fiskeartar driv med kannibalisme, til dømes gjedde og torsk. Hjå desse kan kannibalisme ha relativt stor effekt på reguleringa av populasjonsstorleiken ved at overlevinga til liten fisk minker når det er mykje større fisk. Hjå fuglar kan til dømes dei største ungane i eit uglekull eta dei minste ungane når det er knapt med næring.

Kjelder

Ernæring
Zoologi
Nilgau

Nilgau (Boselaphus tragocamelus), også kalla nilgauantilope, nilghai eller blåokse, er ein partåa klauvdyrart i oksefamilien. Dyra kan minna om hestar eller storfe, og blir om lag så store som dei. Nilgau høyrer tradisjonelt til i Sør-Asia, og er den største antilopearten i India.

Pelsen er strihåra. Hannar har blågrå til jerngrå pels medan hoer og ungdyr er gulbrune. Dei har kvit teikning på kodar, kinn og øyre. Dei har mørk man på nakken og ein dusk av svarte hår på halsen. Kroppslengda er rundt 200 cm og skulderhøgda 130–140 cm hjå hannar. Halen er 45–50 cm. Vekta til hannar er opptil 270 kg medan den hjå hoer er 120 kg. Berre hannane har horn som er glatte og kjølforma. Dei er 15–20 cm lange og peiker litt bakover.

Nilgauar lever i små grupper på 4–10 dyr i glissent tredekt terreng. 

Dei finst på størsteparten av den indiske halvøya, frå foten av Himalaya til sør i India. Mange stader i leveområdet blir antilopen rekna som heilag. Det finst også ein stor bestand i Texas i USA, der arten blei innført på 1930-talet. Arten blir rekna som livskraftig av IUCN, med eit stabilt tal dyr på over 100 000 i India og utbreidd over store delar av landet. Han er mindre vanleg i Pakistan, og er utrydda i Bangladesh.

Kjelder

Kvegdyr
Dyr i India
Dyr i Nepal
Dyr i Pakistan
Pattedyr i USA
Messias

Messias (hebraisk משיח maschiach, også moschiach, arameisk meschiah) er eit omgrep frå jødedommen og kristendommen som i utgangspunktet betyr 'salva'.

Omgrepet er kjend frå Det gamle Testamentet og jødisk tradisjon, der det som regel viser til kongen, sjølv om det også kan visa til den salva presten (øvstepresten) eller dei som er salva av anden (profetane). Den greske omsetjinga av messias er khristos, som har gjeve den vanlegaste nemninga for Jesus i  Det nye testamentet, Kristus.

Kjelder

Jødedom
Kristendom
Hebraiske ord og uttrykk
VM i skiskyting 2007

Verdsmeisterskapen i skiskyting 2007, den 41. i rekka, vart avvikla i Antholz i Italia i tida 2. – 12. februar 2007. Det var femte gongen verdsmeisterskapen vart arrangert i den sørtirolske kommunen.

For fyrste gong bestod meisterskapen av 11 tevlingar. Omframt fem renn for menn og like mange for kvinner, kom for fyrste gong ein mixstafett med to kvinner og to menn på kvart lag på programmet.

Tyskland vann flest medaljar, fem av dei elleve medaljane var i gull. Dernest kom Noreg med sju medaljar, tre i gull. Tyske Magdalena Neuner var den fremste utøvaren med tre gullmedaljar, norske Ole Einar Bjørndalen fekk med seg to gull og eitt sølv. I alt fem deltakarar tok så mange som tre medaljar kvar.

Menn

Sprint 10 km 

Dato: 3. februar 2007

12,5 km jaktstart 

Dato: 4. februar 2007

20 km 

Dato: 6. februar 2007

15 km fellesstart 

Dato: 11. februar 2007

4 x 7,5 km stafett 

Dato: 10. februar 2007

Kvinner

Sprint 7,5 km 

Dato: 3. februar 2007

10 km jaktstart 

Dato: 4. februar 2007

15 km 

Dato: 7. februar 2007

12,5 km fellesstart 

Dato: 10. februar 2007

4 x 6 km stafett 

Dato: 11. februar 2007

Mixstafett

2 x 6 km + 2 x 7,5 km 

Dato: 8. februar 2007

Kjelder
Denne artikkelen bygger på «Biathlon-Weltmeisterschaften 2007» frå ,  den 14. januar 2016.  
 

Verdsmeisterskapar i skiskyting
Sport i 2007
2007 i Italia
Idrettstilskipingar i Italia
Fálanna

Fálanna (gresk Φάλαννα) er ein distriktsby i periferieininga Lárisa i Thessalía i Hellas. Fálanna høyrer til i kommunaleininga Jánnouli i kommunen Lárisa.

Referansar 

Falanna
Rui Barbosa de Oliveira

Rui Barbosa de Oliveira () var ein brasiliansk jurist, forfattar og politikar.

Barbosa var finansminister i den provisoriske regjeringa i Den første brasilianske republikken etter revolusjonen i 1889.

Han fekk mykje heider på grunn av det folkerettslege arbeidet han utførte, og blei i 1921 medlem av Dei sameinte nasjonane sin Faste domstol for mellomfolkeleg rettspleie i Haag i Nederland.

Til ære for Ruy Barbosa blei byen Orobó, med vel 30 000 innbyggjarar (per 2013), i heimstaten hans Bahia omdøypt til «Ruy Barbosa» i 1922.

Verk 
 Obras completas de Rui Barbosa. Rio de Janeiro. 125 Bd.

Kjelder 
 Barboza, Ruy i Nordisk familjebok (andre opplaget, 1922)

Bakgrunnsstoff 
 Humberto Bastos: Rui Barbosa, ministro da independência econômica do Brasil. Casa de Rui Barbosa, Rio de Janeiro 1949.
 Virginia N. Mills: Barbosa, Ruy. In: Warren F. Kuehl (Hg.): Biographical Dictionary of Internationalists. Greenwood Press, Westport 1983, ISBN 0-31-322129-4, S. 51–53.
 Charles W. Turner: Ruy Barbosa. Brazilian crusader for the essential freedoms. Abingdon-Cokesburg Press, New York 1945.

Brasilianske politikarar
Petrópolis

Petrópolis er ein by og kommune i delstaten Rio de Janeiro i søraustregionen av Brasil. Byen blei grunnlagt 16. mars 1843 og har ei folkemengd på 298 142 (per 2015). Staden  blei brukt som residensby for Keiser Dom Pedro II og hoffet hans frå 1843, og det blei mellom anna bygd eit keisarpalass i byen. Petropolis ligg 830 meter over havet i fjella Serra dos Órgãos. Det gjer at byen har eit klima som er markert kaldare enn i Rio de Janeiro by.. Rui Barbosa de Oliveira er gravlagd i byen.

Referanser

Bakgrunnsstoff 
 Petrópolis
 Petrópolis Portal
 Prefeitura de Petrópolis

Rio de Janeiro
Jekaterina Jurjeva

Jekaterina Valerjevna Jurjeva () er ein russisk tidlegare skiskyttar frå Tsjajkovskij som vart verdsmeister på 15 km i 2008. Sidan vart ho to gongar utestengd frå idretten etter dopingbruk, siste gongen til 2025.

Aktiv
Jurjeva tok sine tre fyrste pallplasseringar i verdscupen i skiskyting i 2007-sesongen. Same sesongen kom ho på femteplass i fellesstarten under skiskytings-VM i Antholz. Sesongen etter kunne ho stige på pallen etter seks av renna i verdscupen, ho tok sin fyrste verdscupsiger då ho gjekk til topps på 15 km i Pokljuka 13. desember 2007. Høgdepunktet kom då VM 2008 vart avvikla i Östersund, der ho vann gull på 15 km, sølv på jaktstarten og bronse i fellesstarten.

Doping
Den 4. desember 2008 leverte Jurjeva ei positiv b-prøve på EPO. Ho vart i ettertid stengd ut frå aktiv skiskyting i to år, same straffa fekk også landslagekollegaene Albina Akhatova og Dmitrij Jarosjenko. Då utestenginsperioden var over, byrja Jurjeva å tevle att. Sidan hamna ho langt nede på resultatlistene i verdscupen. Vinteren 2014 vart det kjend at ho på ny var hekta for EPO-bruk. Fyrst vart utestengd frå skiskyting i åtte år, til sist lengd til tolv år.

Kjelder
Denne artikkelen bygger på «Jekaterina Walerjewna Jurjewa» frå ,  den 14. januar 2016.  
 

Russiske skiskyttarar